Інстытут эвалюцыйнай антрапалогіі таварыства Макса Планка

Інстытут эвалюцыйнай антрапалогіі Таварыства Макса Планка (, скарочанае найменне MPI-EVA) — міждысцыплінарны навукова-даследчы інстытут у Лейпцыгу (Германія), адзін з інстытутаў Таварыства развіцця навукі імя Макса Планка. Асноўная задача інстытута складаецца ў даследаванні гісторыі, эвалюцыйнай разнастайнасці і магчымасцяў чалавечага арганізма, у тым ліку ў параўнанні з вышэйшымі прыматамі.

Інстытут заснаваны ў 1997 годзе.

 Падраздзяленні 
Інстытут складаецца з пяці аддзяленняў:
 Аддзяленне эвалюцыйнай і параўнальнай псіхалогіі — вывучае паводніцкае і моўнае развіццё дзяцей, а таксама паводзіны прыматаў ў няволі;
 Аддзяленне эвалюцыйнай генетыкі — вывучае малекулярныя адрозненні людзей і вышэйшых прыматаў, а таксама эвалюцыю чалавека з дапамогай метадаў малекулярнай генетыкі (малекулярная антрапалогія);
 Аддзяленне эвалюцыі чалавека — вывучае перадгісторыю чалавека на падставе выкапневых рэшткаў;
 Аддзяленне прыматалогіі — вывучае паводзіны розных відаў вышэйшых прыматаў ў натуральных умовах на падставе непасрэдных назіранняў і з дапамогай генетычнага і гарманальнага аналізу.
 Аддзяленне чалавечых паводзін, экалогіі і культуры (адкрыта ў 2015 годзе) — прадугледжвае вывучаць прыроду чалавечай адаптацыі і разнастайнасць чалавечых таварыстваў;
 Аддзяленне лінгвістыкі (існавала ў 1998-2015 гг.) — вывучала разнастайнасць чалавечых моў і яго гістарычную аснову (асноўныя напрамкі — гістарычная лінгвістыка і тыпалогія).

 Кіраўніцтва 
справа|міні|Выгляд будынка інстытута збоку
Кожнае з пяці аддзяленняў інстытута мае свайго дырэктара, пры гэтым кожны з дырэктараў па чарзе выконвае абавязкі выканаўчага дырэктара інстытута (на працягу двух гадоў):
 Аддзяленне псіхалогіі развіцця і параўнальнай псіхалогіі — Майкл Тамазэла;
 Аддзяленне эвалюцыйнай генетыкі — Свантэ Пяэба;
 Аддзяленне эвалюцыі чалавека — Жан-Жак Юблен;
 Аддзяленне прыматалогіі — Крыстоф Бёш;
 Аддзяленне чалавечых паводзін, экалогіі і культуры — Рычард МакЭлрэт;
 Аддзяленне лінгвістыкі — Бернард Камры (да 2015 года).

 Вядомыя праекты 
 Расшыфроўка геному неандэртальца
 З 2005 Інстытут эвалюцыйнай антрапалогіі працуе над расшыфроўкай геному неандэртальца на аснове наяўных акамянелых рэшткаў. Было выяўлена, што паслядоўнасці ДНК неандэртальца і сучаснага чалавека супадаюць амаль на 100 %, пры гэтым асаблівасцю неандэртальцаў з'яўлялася тое, што яны не маглі піць малако.Геном неандертальцев будет реконструирован (07 июля 2005 года) , Генетики открывают тайну нашего происхождения, Неизвестные предки
 Стварэнне Атласа моўных структураў
 Сусветны атлас моўных структураў (The World Atlas of Language Structures) быў апублікаваны выдавецтвам Oxford University Press ў выглядзе кнігі з дадаткам CD у 2005, ён таксама даступны на сайце http://wals.info. Ён уяўляе сабой вялікую базу дадзеных па розным моўным з'явам розных узроўняў (фаналагічным, граматычным, лексічным), створаную калектывам з больш чым 40 аўтараў пад кіраўніцтвам М. Хаспельмата, М. Драйера, Д. Гілан і Б. Комри.

 У Атлас уключана 141 карта з тлумачальным тэкстам, кожная карта дэманструе размеркаванне пэўнай з'явы ў вялікаай моўны выбарцы (ад 120 да 1370 моў). Усяго ў Атласе прыцягваецца матэрыял 2650 моў свету.
 Дакументацыя моў свету
 Шэраг праектаў аддзялення лінгвістыкі прысвечаны дакументацыі раней не апісаных або недастаткова апісаных моў, многія з якіх знаходзяцца пад пагрозай знікнення. У прыватнасці, супрацоўнікі аддзялення працавалі і працуюць над мовамі:
 Каўказа — аварская, лезгінская, бяжтынская, цэзская, хваршынская, чачэнская і інгушская мовы
 Інданэзіі — некалькі малайска-палінезійскіх моўResearch — Jakarta Field Station 
 Андаманскіх астравоў — джарава
 Паўднёвай Амерыкі — масетэн (ізалят), кахінава (сям'я пана) і інш.
 Паўднёвай Сібіры — цюркскія мовы саяна-алтайскага рэгіёну
 Афрыкі — заходні !хонг (Намібія)

 На Аддзяленні лінгвістыкі таксама арганізуецца архіў дадзеных па неапісаным, мала апісаным і выміраючым мовам (галоўным чынам лічбавыя запісы).

 Каардынаты 
 Max Planck Institute for Evolutionary Anthropology
 Deutscher Platz 6
 04103 Leipzig

 Спасылкі 
 Афіцыйны сайт MPI-EVA
 Бригитта Пакендорф. АОтделение лингвистики Института эволюционной антропологии общества Макса Планка и изучение языков Сибири

Катэгорыя:Антрапалогія
Катэгорыя:Біялагічныя арганізацыі
Катэгорыя:Лейпцыг
Катэгорыя:Эвалюцыйная біялогія
Катэгорыя:Навуковыя інстытуты паводле алфавіта
Катэгорыя:Навуковыя інстытуты, заснаваныя ў 1997 годзе
Катэгорыя:Таварыства Макса Планка